ร้านซูชิ แบบโอมากาเสะ เกรดพรีเมี่ยมในสาทรกาเด้น

เริ่มจากเปิดเฟสบุ๊คไปเรื่อยๆ จนมาเจอร้านนี้ ก็ติดตามมาเรื่อยๆ พอโบนัสออกปุ๊ปเลยมาจัดเลยครับ

ตัวร้านอยู่ในสาทรกาเด้นต้องแลกบัตรเข้าไปจอดรถ ร้านจะอยู่ชั้นที่ 1 มีที่นั่งรองรับได้ประมาณ 8 ที่ 

โอมากาเสะคือการทานแบบให้เชฟเป็นคนจัดสรรเมนูให้ซึ่งคอร์สวันนี้ที่ทานเป็นคอร์สซากุระ ราคาอยู่ที่ 3900 บาทไม่รวม vat โดยในการกินแต่ละคำเชฟจะบรรยายถึงลักษณะของปลา กรรมวิธีในการทำ และรสสัมผัสของซูชิคำนั้นๆ และความเข้มข้นของรสชาติจะไล่ระดับไปเรื่อยๆ อารมเหมือนสุดทางแล้วขึ้นสวรรค์ไปเลย ในการทานแต่ละคำเราสามารถที่จะใช้มือหยิบได้เลย 

โดยเริ่มต้นโดยการเรียกน้ำย่อยจากมะเขือเทศญี่ปุ่น เพื่อดึงความสามารถในการรับรสให้เข้าถึงได้เต็มที่ ถัดมาจะเป็นอาหารประจำฤดูซึ่งช่วงนี้ เป็นปลาหมึกหิ่งห้อยทานกับซอสมิโซะชาเขียว ถัดมาก็จะเริ่มเสิร์ฟซูชิคำแรก ขอยกตัวอย่างตัวที่จำได้ละฟินสุดๆเลยละกัน

- โบตันอิบิ
คือกุ้งหวานขนาดใหญ่ ใหญ่จริงๆ วางอยู่บนข้าวที่ถูกคลุกเคล้ากับมันกุ้ง ซึ่งเชฟบอกว่ากุ้งชนิดนี้จะมีมันเยอะมากเลยเอามันไปย่าง และมาคลุกกับข้าว ทันทีที่คำนี้เข้าปากความหวานของเนื้อกุ้งบวกรสชาติจากข้าวของมันกุ้ง มันคลุกเคล้ากลมกลืน อยู่ในปากหอมมันกุ้งมากๆ ยากที่จะลืมมันได้เลยจริงๆ ให้ตายเถอะกุ้งบ้าอะไรอร่อยขนาดนี้

- ชูโทโร่
ทูน่าส่วนท้องที่มีไขมันปานกลางซึ่งชูโทโร่คำนี้ไม่ธรรมดา เชฟเลือกใช้เนื้อส่วนที่อยู่ระหว่างโอโทโร่และชูโทโร่ เนื่องจากทูน่าในช่วงนี้ไขมันสะสมค่อนข้างเยอะ ทานชูโทโร่จะอร่อยกว่า ชูโทโร่คำนี้ท๊อปด้วยสมุนไพรซึ่งเชฟบอกว่ามันจะเข้ากันสุดๆ ทันทีที่คำนี้เข้าปากไป โอ้ว โอ้ว มันละลายเนื้อเริ่มละลายในปาก บวกกับรสสัมผัสของทูน่า โอ้วโหว มันสุดจริงๆ นี่แหละคือทูน่าของจริง มันใช่ โอยยย ฟิน

- มินิเมรุโตะด้ง
เป็นด้งไซต์มินิที่ท๊อปด้วยสุดยอดวัตถุดิบ โดยการนำเอาทูน่าส่วนอาคามิและซูโทโร่มาสับรวมกัน รวมไปถึงไข่ปลาแซลมอน และวัตถุดิบพรีเมียมอีกอย่างคือไข่หอยเม่น ซึ่งไข่หอยเม่นตัวนี้เป็นพันธุ์หนามยาว และท๊อปด้วยทองคำที่ผ่านการสกัดส่วนโลหะหนักทิ้งไป สำหรับการทานในคำนี่ เชฟแนะนำว่าให้คลุมรวมกันและทาน แต่เราก็ขออนุญาตแอบชิมแต่ละส่วนก่อนละกัน ไข่ปลาแซลมอนมันฉ่ำคือฉ่ำมากๆ และมันอร่อย มันไม่เหมือนที่อื่น คือมานแบบสดจริงๆ ตัวไข่หอยเม่น ก็หวานมันอร่อย เพิ่งรู้ว่าของจริงคือแบบนี้นี่เอง พอรู้แต่ละอย่างละก็คลุกได้ ละก็ตักทานต่อ จานนี้คือทันอร่อยจริงๆ พิมพ์ไปยังนึกถึงมันอยู่เลย โอยตาย อยากกินอีก

สรุป
ร้านนี้ถ้ามีโอกาสอยากให้มาลอง ราคามานอาจจะสูง แต่บอกเลยว่าสมราคาจริงๆ แล้วคุณจะรู้ว่าซูชิของจริงเป็นอย่างไร ว่าไปแล้วก็เก็บตังก่อนเดวมาจัดอีก รอบหน้าว่าจะจัดตัว 7900 คริคริ
 